अब देखने में आता है कि पहले के मुकाबले लड़कियों में मासिक धर्म कम उम्र में शुरू होने लगा है जिसकी वजहें भी अनेक है और शरीर में आए इस बदलाव के विपरीत अब पढ़ी लिखी लड़कियों की शादी देर से होने लगी है और बच्चे पैदा करने की औसत उम्र भी काफी आगे बढ़ गई है। कई बार महिलाएं कभी मां ना बनने का स्वेच्छिक फैसला करती हैं और उन्हें जाने अनजाने में ब्रेस्टफीडिंग का मौका नहीं मिलता और इस तरह का बदलाव शरीर में एस्ट्रोजन हार्मोन का संतुलन बिगाड़ देता है और इससे भी ब्रेस्ट कैंसर का खतरा बढ़ जाता है। महिलाओं में स्तन कैंसर जैसी घातक बीमारी से निपटने के लिए इन आठ वनस्पतियों को अतिमहत्वपूर्ण माना जाता है। इन आठ वनस्पतियों और इनमें पाए जाने वाले रसायनों पर औषधि विज्ञान जगत में जबरदस्त शोध जारी है। चलिए जानते हैं इन्ही आठ वनस्पतियों के बारे में और जानते हैं कि आखिर क्या कहती हैं आधुनिक शोधें और किस तरह महिलाओं में स्तन कैंसर रोकथाम या उपचार में कारगर साबित हो सकती हैं ये वनस्पतियां—